open-index/open-wikipedia-markdown huggingface dataset:
Byron Scott

**Byron Anton Scott**, nado o 28 de marzo de 1961 en Ogden, Utah, é un antigo xogador e adestrador profesional de baloncesto norteamericano. Nesta faceta chegou a gañar en 2008 o galardón ó Adestrador do Ano da NBA. Coma universitario, xogou nas ringleiras da Arizona State University.

## Traxectoria 
### Xogador 
Foi elixido no draft de 1983 polos San Diego Clippers en cuarta posición. Foi traspasado ao ano seguinte aos seus veciños Los Angeles Lakers xunto con Swen Nater a cambio do xa veterano Norm Nixon, e foi neste equipo onde alcanzou os seus maiores éxitos coma profesional, ao coincidir no tempo con xente mítica do talle de Magic Johnson ou Kareem Abdul Jabbar, cos que gañou tres aneis de campión da NBA. Tras pasar por equipos coma os Indiana Pacers, os Vancouver Grizzlies ou o equipo grego do Panathinaikos, volveu na súa última tempada en activo aos Lakers, onde compartiu minutos con Kobe Bryant ou Shaquille O'Neal. Durante toda a súa traxectoria distinguiuse coma un dos mellores tiradores da NBA.

### Adestrador 
Adestrou durante dous anos aos New Jersey Nets, aos cales levou nas tempadas 2001-02 e 2002-03 ás Finais da NBA.

Scott converteuse en adestrador dos New Orleans Hornets na tempada 2003-04. Tras máis de 4 tempadas, foi despedido o 12 de novembro de 2009. Durante esta etapa, foi nomeado na tempada 2007-08 Adestrador do Ano da NBA con 458 votos, 216 máis que o segundo clasificado. Este mesmo ano foi seleccionado para adestrar ao equipo do Oeste no NBA All-Star Game de Nova Orleáns.

O 2 de xullo de 2010, Scott foi nomeado adestrador dos Cleveland Cavaliers, días antes de que a súa estrela LeBron James se fora ós Miami Heat. Tras dúas tempadas con récord negativo, foi despedido o 18 de abril de 2013.

## Logros persoais 
* Tres títulos da NBA con Los Angeles Lakers, os anos 1985, 1987 e 1988.
* Elixido, en 1984, no quinteto ideal de *rookies*.
* Mellor porcentaxe de tiros de 3 puntos na tempada 1984-85, cunha media do 43,3%.
* Adestrador do Ano da NBA na tempada 2007-08 cos New Orleans Hornets.

## Notas 
## Véxase tamén 
### Ligazóns externas 
* Estatísticas de Byron Scott coma xogador  
* Estatísticas de Byron Scott coma adestrador  
* Ficha de Byron Scott
Peixe mandarín

O **peixe mandarín**, de nome científico ***Synchiropus splendidus***, é un pequeno peixe de cores brillantes pertencente á familia dos calinonímidos, que é moi popular nos acuarios de auga salgada. O peixe mandarín é oriúndo do océano Pacífico, habitando aproximadamente dende as Illas Ryukyu até o sur de Australia.

## Características 
Posúe un corpo alongado, ollos saltóns e dúas aletas dorsais. Acada unha lonxitude próxima aos 6 centímetros. Destacan as franxas verdes, alaranxadas, e amarelas, con azul como cor de fondo que ten ao correr do corpo. Aliméntanse principalmente de pequenos crustáceos e outros invertebrados.

## Véxase tamén
Raúl Shaw

**Raúl Shaw Moreno**, nado en Oruro o 30 de novembro de 1923 e finado en Buenos Aires o 13 de abril de 2003, foi un cantante e compositor boliviano de boleros famoso en toda Iberoamérica durante os anos 1950 e parte da década de 1960.

## Véxase tamén 
### Ligazóns externas 
* Lista de canciones gravadas de **Raúl Shaw Moreno** co trío Los Panchos
Cueca

A **cueca** é un xénero musical e a súa danza, que consiste nun baile de parella solta, no que se representa o asedio amoroso dunha muller por parte dun home. Os bailaríns, que levan un pano na man dereita, trazan figuras circulares, con voltas e medias voltas, interrompidas por diversos floreos. Trátase da danza nacional oficial de Chile, bailada no oeste de América do Sur, dende Bolivia, como danza típica, até a Arxentina e Colombia, tendo distintas variedades segundo as rexións e as épocas.miniatura|Un músico chileno cantando unha cueca|centro
## Véxase tamén 
### Ligazóns externas 
*Evolución e difusión da cueca 
*Cueca chilena de comezos do século XX
Whiteberry

foi unha banda de pop/rock de Hokkaido, Xapón, composta só por rapazas.

## Discografía 
### Sinxelos
* YUKI, (1999).
* , (2000).
* , (2000).
* , (2000).
* , (2001).
* , (2001).
* , (2001).
* , (2002).
* BE HAPPY, (2002).
* , (2002).
* , (2004).
 

===Álbums ====
**Faixas:**

#### Videoberry 2 (2000) 
**Faixas:**

#### Videoberry 3 (2002) 
**Faixas:**

 
#### Videoberry Final (2004) 
**Faixas:**

## Notas 
## Véxase tamén 
### Ligazóns externas 
* Whiteberry in Sony Music Japan
* Site Whiteberry  
* Rateyourmusic
* Whiteberry - Kpopwiki
* Yukki Web Site  
* THE HUSKI WEB SITE
Chacal

Un **chacal** é un membro de calquera de tres especies de mediano tamaño de depredadores do xénero *Canis*, que se atopan en África, Asia, e o sueste de Europa. Os chacais ocupan un nicho ecolóxico semellante ao dos coiotes en América do Norte. As tres especies son depredadores omnívoros de animais de talle mediano, como tamén preeiros de ser preciso. As patas longas e os cairos curvos están adaptados para a caza de pequenos mamíferos, aves e réptiles. As súas plantas grandes e os ósos longos das súas patas convértenos en corredores de longa distancia, sendo quen de manter velocidades de 16&nbsp;km/h por extensos períodos de tempo. Están máis activos entre lusco e fusco.

## Notas 
## Véxase tamén 
### Bibliografía 
* *The New Encyclopedia of Mammals* edited by David Macdonald, Oxford University Press, 2001; ISBN 0-19-850823-9
* *Cry of the Kalahari*, by Mark and Delia Owens, Mariner Books, 1992.
* *The Velvet Claw: A Natural History of the Carnivores*, by David MacDonald, BBC Books, 1992.
* *Foxes, Wolves, and Wild Dogs of the World*, by David Alderton, Facts on File, 2004.
Dado-Dadá

O **Dado Dadá** foi un club de jazz do ensanche compostelán, situado no número 19 da rúa Alfredo Brañas. Abriu as súas portas en febreiro de 1980 e pechou en febreiro de 2019.
## Traxectoria 
O club foi dirixido desde a súa fundación por Carlos Asorey e dende o seu falecemento no ano 2007 pola súa viúva Carmen Eixo. Dende 1999 celebrou anualmente o ciclo **Galicia Cinco EstreJAZZ**, composto por concertos e jams tódolos martes de outubro a xullo. Dende 2009 celebráronse jams de blues tódolos xoves.

Polo seu escenario pasaron figuras do jazz galego como Abe Rábade, Ramón Ángel, Paco Charlín, Virxilio da Silva, Alvaro Vieito, Pablo Castaño, Manolo Gutiérrez, Xacobe Martínez Antelo, Max Gómez, Toño Otero, Javi "GDJazz" Pereiro, L.A.R. Legido ou Marcelino Galán entre outros. E da escena internacional como Carolin Breuer, Chris Kase, Skip Haden, Barry Harris, Avishai Cohen, Javier Colina, Perico Sambeat, Jorge Pardo, Marc Mirtalta, Carles Carli, Carles Benavent ou Bill Goodwin. No ano 1999, o mestre de jazz Pedro Iturralde gravou no club o seu disco *Etnofonias*.

Tamén actuaron no club cantautores como Quique González, Ismael Serrano, Sergio Makaroff, Santiago Feliu, Norge Batista, Pedro Luis Ferrer ou Javier Krahe, ademais de actores e cómicos como Mofa e Befa, Os Tonechos, Simone Negrin, Susana Dans ou Luís Tosar. O club foi punto de reunión dos magos composteláns.miniatura|Posavasos do Dado Dadá.|centro
## Notas
Lúas de Marte

miniatura|200px|dereita|Órbitas dos dous satélites
250px|dereita|miniatura|Imaxe en cor de Deimos recolleita pola Mars Reconnaissance Orbiter o 21 de febreiro do 2009

As **lúas de Marte** son dúas: a lúa que recibe o nome **Fobos** e outra denominada **Deimos**. Ambas as dúas son dunha forma moi irregular e crese que proveñen do cinto de asteroides.

Os satélites de Marte foron descubertos polo astrónomo estadounidense Asaph Hall en 1877, e foi el quen lles puxo estes nomes, dos fillos do deus da guerra grego, Ares, que para os romanos era Marte. (Fobos (mitoloxía) e Deimos (mitoloxía))

Aínda que son moi pequenos e están demasiado próximos ao brillante disco do planeta, ambos poden ser capturados con telescopios de afeccionado (a partir dos 20&nbsp;cm de abertura) por medio de cámaras CCD.

## Historia 
[250px|miniatura|dereita|Imaxe en cor de Fobos obtida pola *[Mars Reconnaissance Orbiter* o 23 de marzo do 2008.]]
O astrónomo Johannes Kepler sinalou a principios do século XVII que Marte debía ter dous satélites, en función dun razoamento subordinado á *"harmonía numérica"*: se a Terra tiña unha lúa e Xúpiter, no momento de realizar Kepler a súa afirmación, críase que tiña só as catro descubertas por Galileo Galilei en 1610, entón a Marte, que estaba entre os dous planetas, tocábanlle, proporcionalmente, dúas lúas.

No libro d´*"As viaxes de Gulliver"*, novela de Jonathan Swift publicada en 1726, aparecen os satélites marcianos descritos, quizais facéndose eco das opinións de Kepler.
Tamén o francés Voltaire volverá recordar a Kepler, ou a Swift, no seu libro de ficción *Micromegas*, publicado en 1750, no que de novo se citan de maneira especulativa os dous satélites naturais de Marte. Por estas razóns dous cráteres de Deimos chámanse Swift e Voltaire.

### Descuberta 
[miniatura|dereita|[Asaph Hall]]
miniatura|dereita|O telescopio empregado na descuberta das lúas marcianas
Foi Asaph Hall quen o 12 de agosto descubriu a Deimos e a Fobos o 18 de agosto de 1877 (fontes que usan a convención astronómica de antes do 1925 datan a descuberta o 11 e 17 de agosto respectivamente), no Observatorio Naval dos Estados Unidos en Washington, D.C..

Hall escribiu os seus descubrimentos sobre Fobos no seu caderno como segue:

Os nomes, orixinalmente *Phobus* e *Deimus*, foron suxestionados por Henry Madan (1838–1901), mestre científico de Eton, do Libro XV da Ilíada.

## Órbitas 

## Notas 
## Véxase tamén 
### Outros artigos 
* Marte
Henrique VI de Inglaterra

miniatura|250px|Henrique VI de Inglaterra
**Henrique VI de Inglaterra**, nado no Castelo de Windsor en Berkshire o 6 de decembro de 1421 e finado na Torre de Londres o 21 de maio de 1471, foi Rei de Inglaterra entre 1422 a 1461 (aínda que coma rexente até 1437). Era o único fillo de Henrique V e de Catarina de Francia.

## Traxectoria 
Ao morrer o seu pai o 31 de agosto de 1422, toma o trono con só oito meses de idade, polo que un consello privado, encabezado polos seus tíos, pero dependente do Parlamento, gobernou o país até a súa maioría de idade no 1442.

Foi rei do trono de Francia dende 1422, consonte ao estipulado no Tratado de Troyes, pero despois da intervención de Xoana de Arco, Inglaterra perdeu todas as posesións francesas, excepto Calais.

A súa impopularidade aumentou despois de casar o 23 de abril de 1445 con Margarida de Anjou, filla de Renato o Bo, duque de Anjou e de Lorena, a cal exerceu un desafortunado influxo no ánimo do seu home. Deste matrimonio naceu un único fillo:

* Eduardo - nado no palacio de Westminster o 13 de outubro de 1453 e morto aforcado polos iorkistas trala batalla de Tewkesbury o 4 de maio de 1471, príncipe de Gales; casado con Ana Neville (nada no 1456 e finada no 1485), a cal casou posteriormente con Ricardo III.

Durante os anos que precederon a maioría de idade de Henrique VI, as grandes familias enfrontáronse entre si para conquistaren o poder, e en 1455 estalaron as chamadas guerras das Dúas Rosas, xustificándose nos ataques de tolemia que padecía o rei dende 1453 (posible herdanza do seu avó materno, o rei Carlos VI de Francia) e aos intentos da raíña Margarida de exercer a rexencia, que consideraban como unha intrusa no ámbito inglés.

Perseguido no noroeste do país, onde se refuxiara, Henrique VI foi destronado no 1461. Restaurado por Warwick e a raíña Margarida no 1470, foi vencido pouco despois e encarcerado na Torre de Londres, onde foi asasinado en maio de 1471, á vez que o seu fillo era aforcado polos partidarios dos York no campo de Tewkesbury, co cal se extinguía a dinastía dos Lancaster, gobernante en Inglaterra dende 1399.

## Véxase tamén
Aeronomía

miniatura|256px|Fenómenos de descarga eléctrica na atmosfera superior, obxecto de estudo da **aeronomía**
**Aeronomía** é a ciencia que estuda as capas superiores da atmosfera, onde os fenómenos de ionización e disociación son importantes. O termo *aeronomía* foi introducido por Sydney Chapman e a definición anterior data de 1960. Hoxe en día o termo inclúe a ciencia das rexións correspondentes doutros planetas e é unha póla da física atmosférica. A investigación aeronómica necesita de globos, satélites e foguetes sonda. As mareas atmosféricas dominan a dinámica da mesosfera e a termosfera inferior, polo que a súa comprensión é esencial para a comprensión da atmosfera como un todo. Outros fenómenos estudados pola aeronomía son os raios da atmosfera superior.

## Notas 
## Véxase tamén
*Aeroloxía
Game (rapeiro)

**Jayceon Terrell Taylor**, nado o 29 de novembro de 1979 en Compton (California), é un rapeiro estadounidense, máis coñecido polo alcume **Game**. Fíxose coñecido en 2005 logo do éxito do seu primeiro álbum, *The Documentary* e os dous nomeamentos que tivo ós Premios Grammy. Desde entón está considerado un dos mellores rapeiros da Costa Oeste.

## Álbums 
* *The Documentary* (2005)
* ''Doctor's Advocate* (2006)
* *LAX'' (2008)

## Véxase tamén 
### Ligazóns externas 
* Páxina oficial
Exaculación feminina

A **exaculación feminina**, maiormente coñecida como "squirt", refírese á expulsión dunha cantidade variable de fluído producido polas glándulas de Skene dalgunhas mulleres durante o orgasmo.

[miniatura|240px|[Clítoris, labios menores, apertura da uretra, glándulas de Skene, vaxina, e glándula de Bartholin.]]

O líquido expulsado é descrito como un líquido transparente que xorde da uretra, ás veces con forza, que ten unha composición parecida ao líquido xerado nos homes pola próstata, e cuxa produción se pensa que está relacionada coas glándulas de Skene.
 
As aperturas das glándulas de Skene varían xeralmente en tamaño dunha muller a outra, até o punto de que nalgunhas mulleres desapareceu enteiramente. Actualmente hai poucas mulleres con esta característica. Se as glándulas de Skene son a causa da exaculación feminina, isto pode explicar a ausencia observada deste fenómeno en moitas mulleres. A pesar diso, moitas mulleres posuidoras desta glándula non son capaces de lograr a exaculación. Existen técnicas para manipular, mediante masaxes, a zona vaxinal, e conseguir que se produza a exaculación.

Segundo algunhas teorías, durante a excitación sexual feminina, as glándulas de Skene producen e énchense dun líquido que finalmente expulsan durante o orgasmo, aínda que tamén adoita ser expulsado sen necesidade de alcanzar o orgasmo cando as glándulas están cheas de fluído e como resultado déixano fluír aos poucos. Devandito fluído non é ouriños, é un líquido alcalino segregado polas glándulas de Skene. Entre as substancias atopadas no contido da exaculación feminina
atópanse: creatinina, encima chamada fosfotasa aceda prostática FAP (tamén coñecida como PAP acrónimo de *Prostatic Acid Phosphatase*), a proteína PSA, glicosa e frutosa.

## Notas
Neopreno

miniatura|dereita|175px|Traxe de neopreno.
O **traxe de **neopreno'*** ou de **policloropreno*' úsase como sistema de protección térmica cando se practica un deporte naútico. En augas cálidas (temperaturas superiores a 33&nbsp;°C), normalmente non se precisa ningunha protección; con temperaturas de entre 18 e 24&nbsp;°C adoitan usarse traxes húmidos, mentres que a temperaturas menores de 16&nbsp;°C se usan traxes secos.
Democracia directa

A **democracia directa**, tamén chamada **democracia radical** ou **democracia cara a cara**, é un mecanismo no que cada unha das persoas asociadas a determinada agrupación poden expor en igualdade de poder os seus puntos, iniciativas e propostas actuando directamente sobre ela e dirixíndoa en equipo. Fai énfase na decisión e o cumprimento común de acordos mutuos, sendo entón unha forma de democracia na que os membros dunha asociación (laboral, empresarial, cidadanía local) participan directamente no proceso de toma de decisións políticas, cada asociado representándose a si mesmo en igualdade de dereitos e obrigacións.

Ao opor democracia directa a democracia representativa, rexéitase a todo representante que pretenda falar en nome doutros, actuar no seu lugar ou no seu interese.

## Nocións operativas 
Algúns métodos de democracia directa poden dar aos cidadáns poderes lexislativos e executivos á vez, aínda que a maioría, propostos ou practicados, dan aos cidadáns a dirección do proceso lexislativo, deixando a función executiva a delegados sen maior poder deliberativo que o de asociados, é dicir como encargados e non como autoridades.

A democracia directa, nun sentido moderno, consta de tres alicerces concretos:
# A asemblea como manifestación da iniciativa popular
# A delegación revogable
# O mandato imperativo

A democracia directa enténdese como "goberno directo" mediante consultas e/ou asembleas de asociados. Teñen eles o dereito a propor, aprobar ou vetar leis e son quen de dereito e de feito detentan o poder colectivamente, así como poden retirar o apoio a un delegado en calquera momento.

No aspecto operativo, cada asociación de democracia directa, para funcionaren da mellor maneira, tería que ser o máis próxima posible aos seus membros, con dirección autónoma e entre grupos relativamente lixeiros. A coordinación entre asociacións de democracia directa require unha estrutura confederal ou federalista.
Consello dos Estados

O **Consello de Estados** (en alemán *Ständerat*; en francés "Conseil des Etats"; en italiano *Consiglio degli Stati*, en romanche *Cussegl dals Stadis*) é a cámara alta da Asemblea Federal de Suíza. O consello foi instaurado pola constitución federal no 1848.

## Composición 
Cada cantón delega dous conselleiros, chamados tamén Conselleiros dos Estados (en referencia a cada cantón). Levan asemade o nome de senadores. Antes da creación do Cantón do Xura en 1979 o número ascendia a 44 membros. Dende esa data o consello componse de 46.

O consello foi inspirado do Senado dos Estados Unidos e ten os mesmos poderes có Consello Nacional de Suíza. Xuntos, o nacional e o dos estados, forman a Asemblea federal, é dicir o aparato lexislativo helvético.

## Véxase tamén 
### Ligazóns externas 
* Páxina oficial do Consello de Estados
Iniciativa lexislativa

Denomínase **iniciativa lexislativa** á potestade que constitucionalmente atribúese a un ou máis órganos dun Estado ou territorio para iniciaren o procedemento de trámite de forma válida que culmine na aprobación, modificación ou derrogación dunha lei.

A Iniciativa Lexislativa correspóndelle efectuala ao Goberno, manifestada a través do Proxecto de Lei polo Congreso e o Senado e por último levado a cabo polas Cámaras de acordo coa Constitución e os seus Regulamentos.

## Órganos con iniciativa lexislativa 
Na maioría dos países, a iniciativa lexislativa correspóndelle ao Parlamento ou ao Congreso ou ben a outro órgano como ao xefe de estado ou ao goberno...

Con todo, os diferentes ordenamentos teñen regulados mecanismos de iniciativa variados que poden permitir a outros órganos constitucionais posuír iniciativa lexislativa. Tamén se regula en moitos países a iniciativa popular, que xorde dos propios cidadáns.

## Tipos de iniciativa lexislativa 
* **Inicativa lexislativa única**: Dáse naqueles sistemas onde soamente ten a iniciativa lexislativa o órgano que ten á súa vez atribuído o poder lexislativo, e só este pode iniciar o procedemento. Nos sistemas de bicameralidade do congreso ou parlamento, adoita corresponder a senllas cámaras por igual.
* **Iniciativa lexislativa compartida**: É aquela na que, ademais do poder lexislativo, a iniciativa pode partir doutros órganos de goberno.
** **Xunto ao poder executivo**: Neste caso, ademais do poder lexislativo, o poder executivo, xeralmente o xefe de goberno, pode propor unha norma con rango de lei, xa sexa as ideas matrices ou un artigo específico, e que sexa tramitada polo Congreso ou Parlamento. 
** **Xunto a outros órganos**: Neste caso, que pode ser compatible co anterior, atribúese a iniciativa tamén a outros órganos públicos, como as Asembleas Lexislativas dos Estados dunha Federación, ou á propia acción popular. Tamén pode existir iniciativa limitada, concedida a certos órganos do Estado en materias específicas, por exemplo, a que se outorga á Corte Suprema nalgúns países, en temas relativos á administración de xustiza.

En calquera das fórmulas, a iniciativa lexislativa adoita necesitar de certos requisitos para considerala válida: mínimo de membros do Parlamento, Congreso ou da cámara (alta ou baixa) que a incoen; consonte ao Consello de ministros no seu caso; resolución maioritaria favorable das Asembleas Lexislativas dos estados federados ou número mínimo de cidadáns que a apoien. En ocasións tamén a ulterior tramitación lexislativa pode ser algo diferente segundo o órgano do que parta a iniciativa.
Montreux

**Montreux** (antigamente en alemán *Muchtern*) é unha cidade e comuna suíza do cantón de Vaud, sita no distrito de Riviera-Pays-d'Enhaut. A cidade atópase localizada na ribeira superior do lago Lemán. Limita ao norte coa comuna de Blonay, ao leste con Haut-Intyamon (FR), ao sur con Veytaux, ao oeste co lago Lemán e por conseguinte coas comunas de Noville e Villeneuve, así como con A Tour-de-Peilz.

A comuna formou parte até o 31 de decembro de 2007 do distrito de Vevey, círculo de Montreux.

Pertencen ao territorio comunal as localidades de: Baugy, Brent, Caux, Chailly-sur-Clarens, Chamby, Chaulin, Chêne, Chernex, Clarens, Collonge, Cornaux, Crin, Fontanivent, Glion, Jor, Lle Châtelard, Lles Avants, Páseslles o ferro, Mont-Fleuri, Pallens, Pertit, Planchamp, Sâles, Sonzier, Tavel, Territet, Vernex, Villard-sur-Chamby e Vuarennes.

No ano 1936 asinouse nesta cidade a Convención de Montreux en relación á situación dos estreitos do Bósforo e o Dardanelos.

## Museos 
* Museo do Vieux-Montreux
* Novo Museo Ruzo 
* Audiorama Museo nacional suízo do audiovisual

## Monumentos 
* O Castelo de Chillon (Pódese visitar).
* Castelo de Crêtes à Clarens
* Castelo de Châtelard (Pódese visitar solicitando reserva).

## Distincións 
* Premio Wakker de 1990.

## Festivais 
* Festival de jazz de Montreux
* Festival Coral de Montreux 
* Setembro musical Montreux-Vevey
* Festival da risa

## Turismo 
* Visitar *Lles quais*
* Visitar *A Estatua a Freddie Mercury*

## Transporte 
* Na vía ferroviaria Milán - Brig - Lausana.
* Liña Montreux - Oberland bernois (MOB).
* Liña Montreux-Territet-Glion-Rochers de Naye (MTGN).
* Funicular Territet - Glion (pendente de 57%).
* Embarcadoiro para os grandes barcos que navegan no lago Lemán.
* Autoestrada A9, Brig - Lausana, Saída 15 (Montreux).

## Véxase tamén 
### Ligazóns externas 
* Sitio oficial da comuna de Montreux
* Guía Turística de Montreux
Darrell Arthur

**Darrell Antwonne Arthur**, nado o 25 de marzo de 1988 en Dallas (Texas), é un ex xogador profesional de baloncesto estadounidense. Mide 2,06 metros de altura, e xogaba na posición de ala-pivote. Foi campión da NCAA coa Universidade de Kansas en 2008. É curmán do aleiro Quinton Ross.

## Traxectoria 
### Universidade 
Xogou durante dúas tempadas cos *Jayhawks* da Universidade de Kansas. Na súa primeira tempada, xogando ao carón do que sería primeira rolda do Draft da NBA de 2007 Julian Wright, fixo 9,8 puntos e 4,7 rebotes en 19,0 minutos de xogo, sendo ademais o líder do equipo en tapóns, conseguindo 1,5 por partido. Foi elixido no mellor quinteto *freshman* da Big 12 Conference.

Na súa segunda e derradeira tempada foi o segundo máximo anotador do equipo (12,8 puntos por partido) e o segundo máximo reboteador (6,3), rematando na cuarta posición da Big-12 en porcentaxe de tiros de campo (54,3%). Chegou co seu equipo á final da NCAA, na cal erixiuse coma líder dos *Jayhawks* ante a Universidade de Memphis, conseguindo 20 puntos e 10 rebotes, anotando 9 de 13 en tiros de campo. Foi elixido no mellor quinteto da Big 12. Durante a súa traxectoria en Kansas levou na camiseta o número *00* (dobre 0), que non levara ninguén dende Greg Ostertag. No total da súa traxectoria coma universitario fixo 11,3 puntos e 5,5 rebotes por partido, cunha porcentaxe de tiro do 54,1%.

### Selección nacional 
Foi elixido para representar ao seu país coa selección dos Estados Unidos nos Campionatos do Mundo sub-19 celebrados en Novi Sad (Serbia), pero non puido xogar por unha rotura na súa perna esquerda.

### Profesional 
Arthur foi elixido na 27ª posición do Draft da NBA de 2008 por New Orleans Hornets, pero foi inmediatamente traspasado aos Portland Trail Blazers a cambio de diñeiro, os cales o traspasaron á súa vez aos Houston Rockets a cambio dos dereitos do francés Nicolas Batum, elixido no posto 25. Pouco despois, os Rockets o traspasaron de novo, desta vez aos Memphis Grizzlies a cambio de Donte' Greene, elixido no mesmo draft no posto 28. O 8 de xullo dese mesmo ano asinou un contrato polos Grizzlies.

O 27 de xuño de 2013, Arthur foi traspasado xunto a Joffrey Lauvergne ós Denver Nuggets a cambio de Kosta Koufos.

O 13 de xullo de 2018, Arthur foi traspasado xunto a Kenneth Faried e dúas futuras eleccións do Draft ós Brooklyn Nets, a cambio de Isaiah Whitehead. Sete días máis tarde foi traspasado ós Phoenix Suns a cambio de Jared Dudley e unha elección da segunda rolda do Draft de 2021. O 15 de outubro de 2018, foi cortado polos Suns.

## Notas 
## Véxase tamén 
### Ligazóns externas 
* Estatísticas en Basketball-Reference.com  
* Perfil de Arthur en Draftexpress.com
Festival de jazz de Montreux

O **Festival de Jazz de Montreux** é un festival anual de jazz creado en 1967, que leva a cabo en Montreux, Suíza fronte ao Lago Léman. É internacionalmente o máis coñecido dos festivais de música de Suíza. Orixinalmente o festival concentrábase unicamente en música de jazz, pero a partir da década de 1970 abriuse a outros estilos de música, aínda que o jazz é a parte máis importante do festival. A asistencia ao festival pode chegar a acadar unhas 200.000 persoas.

## Actuacións 
Entre os artistas que se presentaron no Festival de Montreux atópanse Ray Charles, Gary Moore,Camarón da Illa ,Charles Mingus, Marvin Gaye, Fito Páez, Lito Vitale, Hermeto Pascoal, Jamiroquai, entre outros.

A edición de 2005 tivo lugar do 1 ao 16 de xullo coa participación entre moitos outros de Isaac Hayes, Billy Preston, B. B. King, Crosby, Stills e Nash, Alice Cooper e George Benson.

### Gravacións en DVD 
Hai varios DVD que mostran unha serie de grandes artistas de diversos xéneros actuando no festival. A serie, titulada 'Live at Montreux', inclúe actuacións de artistas como:

* Deep Purple - 1969, 1996, 2000, 2004, 2006, 2008, 2011, 2013
* Ella Fitzgerald - 1969
* Frank Zappa - 1971
* Canned Heat - 1973
* Van Morrison - 1974 & 1980
* Al Di Meola - 1986, 1989, 1993 (2004)
* The Mahavishnu Orchestra - 1974 & 1984
* Weather Report - 1976
* Bonnie Raitt - 1977
* Marvin Gaye - 1980
* Mike Oldfield - 1981
* Stevie Ray Vaughan- 1982 & 1985
* Eric Clapton - 1986
* Otis Rush - 1986
* Gary Moore - 1990
* The Moody Blues - 1991
* Tori Amos - 1991 & 1992
* Johnny Cash - 1994
* Dr John - 1995
* Emerson, Lake and Palmer - 1997
* Earth, Wind & Fire - 1997

* Legends - 1997
* Boney James - 1999
* The Jeff Healey Band - 1999
* Lou Reed - 2000
* UB40 - 2001
* Candy Dulfer - 2002
* Muse - 2002
* Jethro Tull - 2003
* Yes - 2003
* Jamiroquai - 2003
* Suzanne Vega - 2004
* Carlos Santana presents Buddy Guy, Clarence Gatemouth Brown e Bobby Parker - 2004
* Steve Earle - 2005
* Alice Cooper - 2005
* Robert Plant - 2006
* Wu-Tang Clan - 2007
* Ray Charles - 1997
* Rory Gallagher- 1975, 1977, 1979, 1985, 1994
* Marcus Miller

## Véxase tamén 
### Ligazóns externas 
* Montreux Jazz Festival
* Claude Nobs Foundation
* Live at Montreux on YouTube
* Claude Nobs Revealed on CNN.com International
Quinton Ross

**Quinton Lenord Ross**, nado o 30 de abril de 1981 en Dallas, Texas, é un xogador profesional estadounidense de baloncesto que xoga nos New Jersey Nets da National Basketball Association (NBA). Cunha altura de 1,91 metros xoga na posición de aleiro.

## Traxectoria 
### Universidade 
Tras liderar ao Instituto Kimball á final do campionato estatal, Ross asistiu á Universidade Southern Methodist, onde se graduou en económicas. Xogou catro anos en SMU, facendo 14,8 puntos, 5,5 rebotes e 1,9 asistencias en 119 partidos, finalizando cuarto en anotación (1.763) na historia da universidade, terceiro en triplas conseguidas (170) e tiros libres (443), quinto en tapóns (81) e sexto en roubos de balón (153). Coma sénior, foi nomeado mellor xogador da Western Athletic Conference e elixido no mellor quinteto da mesma, ademais de All-American e de rematar 37º en anotación en toda a nación, con 20.3 puntos por partido.

### NBA 
Ao non ser elixido no Draft da NBA, Ross tivo que irse a xogar ao Telindus BC Oostende de Bélxica, onde fixo 16,7 puntos e 4,8 rebotes. Na tempada 2004-05, asinou un ano de contrato con Los Angeles Clippers, cos que xa realizara a pretempada en 2003.

Na súa primeira campaña na NBA asinou 5,1 puntos, 2,7 rebotes e 21,3 minutos en 78 partidos, 19 deles de titular. Debido á súa gran defensa no perímetro, comezou a ser asiduo no quinteto inicial dos Clippers, aparecendo dende o principio en 45 partidos da tempada 2005-06, na que fixo 4,7 puntos e 2,5 rebotes. O 17 de xaneiro de 2007, Ross realizou o seu mellor partido ata a data, anotando 24 puntos ante Golden State Warriors. Por entón, a súa actuación máis destacábel eran os 18 puntos que lles anotou aos Phoenix Suns no sexto partido das Semifinais de Conferencia en maio de 2006. O 26 de setembro de 2008 asinou polos Memphis Grizzlies, compartindo vestiario co seu curmán Darrell Arthur. O 8 de xullo de 2009 asinou un contrato cos Dallas Mavericks e o 13 de febreiro de 2010 foi contratado por Washington Wizards, e no verán dese mesmo ano por New Jersey Nets.

## Véxase tamén 
## Ligazóns externas 
* Ficha en NBA.com de Quinton Ross
* Estatísticas de Quinton Ross 
* Entrevista
* Fotos de Quinton Ross
Illa Duke of York

A illa **Duke of York** ou *Duque de York*, é unha illa de Papúa-Nova Guinea. Pertence ao mesmo grupo das Illas Duke of York, que se atopan no Pacífico Occidental entre as illas máis grandes de Nova Bretaña no oeste e Nova Irlanda ao leste.

A illa de coral é completamente plana e ten unha superficie de algo menos de 52 quilómetros cadrados.

En 1767 o navegante británico Philip Carteret descubriu a illa e as illas veciñas e nomeounas en honra do duque de York (*Duke of York*). En 1884 convertéronse nunha colonia alemá, logo da segunda guerra mundial en primeiro lugar, pasaron ao Reino Unido e desde 1975 pertencen ao Estado Papúa-Nova Guinea.

A illa Duke of York, e as súas illas veciñas atópanse en zona de risco de inundación por terremotos e tsunamis. No ano 2000, polo tanto, trasladáronse a moitos residentes das illas a zonas máis altas das illas de Nova Bretaña e Nova Irlanda a fin de evitar unha posible catástrofe no arquipélago.
Lago de Neuchâtel

O **lago de Neuchâtel** (en alemán *Neuenburgersee*; en francés *Lac de Neuchâtel*) é cunha superficie de 217,9 km² o lago máis grande enteiramente suízo.

## Xeografía 
O lago está rodeado polos cantóns de Vaud, Neuchâtel, Berna e Friburgo.

Os seus principais afluentes son o río Thielle e a canle de la Broye que o une co lago de Morat. Este serve como cunca de compensación para as augas do río Aar, que chegan ao lago de Biena. Aínda que se este último crecese demasiado, a saída de auga pararíase e poderíase reverter o proceso.

O lago de Neuchâtel mide 38,3&nbsp;km de longo e unha anchura máxima de 8,2&nbsp;km. A profundidade máxima é de 152 m e a súa capacidade está estimada en 14&nbsp;km³.

## Actividades 
Numerosas viñas atópanse ás beiras do lago. Atopamos chasselas e pinot noir cos cales se fai o viño avermellado chamado *Œil-de-Perdrix*.

O turismo é igualmente importante na rexión, pero está sobre todo concentrado nas grandes cidades que rodean o lago.
Lago de Morat

O **lago de Morat** (en ; en ) é un lago de Suíza que se atopa entre os cantóns de Friburgo e Vaud, ao pé do Monte Vully. É o máis pequeno dos lagos de Seeland ou *País dos Tres Lagos*, con 22,8&nbsp;km². Debe o seu nome á cidade de Murten, situado na súa beira oriental.

## Xeografía 
O principal afluente do lago é a canle de Broye, que achega un 63% do total que recibe o lago. O lago de Murten está unido co Lago de Neuchâtel pola canle de Broye. Serve, xunto co lago de Neuchâtel, de encoro de compensación para as augas do Aar que se desaugan no lago de Biena. En efecto, se o nivel deste último subise demasiado, o desbordamento podería deterse ou até ir no sentido inverso.

O lago ten unha lonxitude de 8,2 quilómetros e unha anchura máxima de 2,8 quilómetros. A profundidade máxima é de 45 metros. O lago ten un volume de auga 0,55&nbsp;km³ e a auga permanece en teoría 1,6 anos no lago.

## Actividades 
No momento de Exposición Nacional Suíza 2002, o lago acolleu, a 200 metros do porto de Murten-Morat, o Monólito do artista Jean Nouvel. Medía 34 metros de alto e foi desmontado de novo despois da exposición nacional.

## Véxase tamén
### Ligazóns externas 
*Dicionario Histórico de Suíza 
*Niveis de auga do Lago Murten
North Carolina Tar Heels

|-
| **División**
| bgcolor=#EEEEEE|  División I da NCAA 
|-
| **Subdivisión no fútbol americano**
| bgcolor=#EEEEEE|   Football Bowl Subdivision (FBS) 
|-
| **Conferencia**
| bgcolor=#EEEEEE|  Atlantic Coast Conference 
|-
| **Alcume**
| bgcolor=#EEEEEE|  *Tar Heels*  
|-
| **Mascota**
| bgcolor=#EEEEEE|  Bélier  
|-
| **Estadio de fútbol americano**
| bgcolor=#EEEEEE|  Kenan Stadium (60.000 espectadores)
|-
| **Pavillón de baloncesto**
| bgcolor=#EEEEEE|  Dean Smith Center (H)(21.750 espectadores)Carmichael Auditorium (F)(10.180 espectadores)
|-
| colspan="2" bgcolor="white" align="center" | 300px
|}
**North Carolina Tar Heels** é o equipo deportivo da Universidade de Carolina do Norte en Chapel Hill, Carolina do Norte. Os equipos dos Tar Heels participan nas competicións universitarias organizadas pola NCAA, e forma parte da Atlantic Coast Conference.

Os Tar Heels gañaron 39 campionatos nacionais en cinco deportes diferentes, e 51 campionatos nacionais individuais. O equipo feminino de fútbol gañou 18 campionatos nacionais dende 1981, e o masculino en 2001; o masculino de baloncesto fixo o propio en 1924, 1957, 1982, 1993, 2005 e 2009, e o feminino en 1994; o masculino de lacrosse en 1982, 1986 e 1991; o feminino de hóckey sobre herba en 1989, 1995, 1996 e 1997; o feminino de balonmán en 2004, e o masculino en 2004, 2005 e 2006.

Deportistas do talle de Michael Jordan, James Worthy, Bob McAdoo, Vince Carter, Rasheed Wallace, Jerry Stackhouse, Antawn Jamison, Mia Hamm, Eddie Pope e Marion Jones proceden desta universidade.

## Baloncesto
O equipo de baloncesto gañou cinco campionatos nacionais. Os Tar Heels gañaron o seu primeiro campionato nacional de baloncesto en 1957, con Frank McGuire coma adestrador. Os Tar Heels gañaron contra a Universidade de Kansas na final. Os Tar Heels gañaron o seu seguinte campionato nacional en 1982, vencendo á Universidade de Georgetown no seu último partido. En 1993, os Tar Heels gañaron o seu terceiro campionato nacional contra a Universidade de Míchigan. Dean Smith era o adestrador nos campionatos de 1982 e 1993. No seu cuarto e quinto campionato, os Tar Heels, con Roy Williams coma adestrador, gañaron á Universidade de Illinois en 2005 e contra a Universidade de Michigan State no ano 2009, respetivamente.

## Dorsais retirados
### Baloncesto
miniatura|dereita|300px|O Dean Smith Center, coas bancadas baleiras

### Fútbol americano
## Véxase tamén 
### Ligazóns externas
* InsideCarolina 
* ESPN.com - UNC clubhouse
Simon Wiesenthal

**Simon Wiesenthal**, nado en Buchach, na actual Ucraína, o 31 de decembro de 1908 e finado en Viena o 20 de setembro de 2005, foi un arquitecto e investigador xudeu, que tras estar prisioneiro no campo de concentración de Mauthausen-Gusen durante a segunda guerra mundial dedicou a meirande parte da súa vida a localizar e identificar criminais de guerra nazis que se encontraban fuxitivos, co gallo de os levar perante a xustiza.

En 1992 foi galardoado co Premio Erasmus.

## Notas 
## Véxase tamén 
### Ligazóns externas 
* Biografía feita polo Centro Wiesenthal 
* Simon Wiesenthal. Documentación por Hannah Heer & Werner Schmiedel 
* Servizo Austríaco pola Memoria do Holocausto
David Grossman

Co nome de **David Grossman** hai dúas personalidades da arte:

*o escritor David Grossman;
*o director de televisión David Grossman;
Erick Dampier

**Erick Travez Dampier**, nado o 14 de xullo de 1975 en Jackson, Mississippi é un xogador profesional de baloncesto estadounidense que actualmente é axente libre. Mide 2,11 metros e xoga na posición de pivote.

## Traxectoria 
### Universidade 
Despois de gañar 2 títulos estatais co seu instituto en Mississippi, entrou nas ringleiras da Universidade de Mississippi State, gañando o título de campión da Conferencia Sueste en 1996, e levando ao seu equipo á Final Four da NCAA ese mesmo ano. Nas súas tres tempadas tivo unha media de 13,2 puntos, 9,2 rebotes e 2,6 tapóns por partido.

### NBA 
Foi elixido na primeira rolda do Draft da NBA de 1996 polos Indiana Pacers, na décima posición. Non rematou de encaixar nese equipo na súa tempada coma *rookie*, contando con poucos minutos, para facer 5,1 puntos e 4,1 rebotes por partido. Antes do inicio da seguinte campaña, foi traspasado, xunto a Duane Ferrell aos Golden State Warriors, a cambio de Chris Mullin.

Pasou 7 tempadas en Oakland, sendo a de 2003-04 a mellor da súa traxectoria profesional, tras facer 12,3 puntos e 12 rebotes por partido. Recibiu moitas críticas por iso, xa que era o ano no que se convertía en axente libre, podendo así renegociar o seu contrato. A tempada seguinte asinou cos Dallas Mavericks, onde, tras facer 9,2 puntos e 8,5 rebotes na tempada regular, amosou todas as súas debilidades cando tivo que enfrontarse en playoffs a pivotes dunha categoría contrastable coma Yao Ming ou Amare Stoudemire. Na súa segunda tempada, os Mavs adquiriron ao pivote de orixe senegalesa DeSagana Diop, e xuntos formaron unha das rotacións de xogadores altos máis intimidatorias de toda a liga.

O 9 de febreiro de 2012, asinou un contrato de dez días cos Atlanta Hawks.

## Notas 
## Véxase tamén 
### Ligazóns externas 
* Ficha en nba.com
* Estatísticas de Erick Dampier 
* Estadísticas en ESPN.com
Joaquim Chissano

**Joaquim Alberto Chissano**, nado en 1939, foi un político e o segundo presidente de Mozambique, gobernando entre o 1986 e o 2005. Pertenceu ao partido Frelimo.
Presidente de Mozambique

miniatura|dereita|130px|Escudo de Mozambique.
Esta é unha lista dos **presidentes de Mozambique** dende a independencia do país, o 1975.

## Presidentes de Mozambique (1975–presente) 
## Notas
Provincia de Adana

**Adana** é unha das 81 provincias nas que se atopa dividida Turquía. Ten unha superficie de 14.256&nbsp;km², unha poboación no 2007 de 2.006.650 de habitantes e a súa capital é Adana.

## Distritos 
Como todas as provincias de Turquía, divídese en distritos (*ilçeler*).

* Adana
* Karaisalı
* Seyhan
* Yüreğir
* Ceyhan
* Kozan
* İmamoğlu
* Karataş
* Aladağ
* Yumurtalık
* Pozantı
* Feke
* Tufanbeyli
* Saimbeyli

## Notas
Provincia de Van

**Van** é unha das 81 provincias de Turquía, situada no leste, entre o lago Van e a fronteira iraniana. Ten unha superficie de 19.069&nbsp;km² e unha poboación de 1.012.707 habitantes (2006). A maior parte da poboación é kurda. A súa capital é Van.

As provincias coas que limita son Bitlis polo oeste, Siirt polo suroeste, Şırnak e Hakkari polo sur, e Ağrı polo norte.

## Distritos 
A provincia de Van está dividida en doce distritos:
* Bahçesaray
* Başkale
* Çaldıran
* Çatak
* Edremit
* Erciş
* Gevaş
* Gürpınar
* Muradiye
* Özalp
* Saray
* Van
Provincia de Bingöl

**Bingöl** é unha provincia da Turquía. Ten unha extensión territorial de 8.402&nbsp;km² e unha poboación de 253.739 habitantes (censo de 2000). A súa capital é a cidade de Bingöl.

## Distritos 
A provincia de Bingöl está dividida en oito distritos:
* Adaklı 
* Bingöl 
* Genç 
* Karlıova 
* Kiğı 
* Solhan 
* Yayladere 
* Yedisu
Provincia de Adıyaman

**Adıyaman** é unha das 81 provincias nas que está dividida Turquía. A súa superficie é de 7.572&nbsp;km², a súa poboación no 2000 de 623.811 habitantes, e a súa capital é Adıyaman.

## Distritos 
A provincia de Adıyaman divídese en nove distritos:
* Adıyaman (distrito capital)
* Besni
* Çelikhan
* Gerger
* Gölbaşı
* Kahta
* Samsat
* Sincik
* Tut
John Loudon McAdam

**John Loudon McAdam**, nado o 21 de setembro de 1756 en Ayr e finado o 20 de novembro de 1836 en Moffat, foi un célebre enxeñeiro escocés.

## Traxectoria 
Dedicou a súa vida á construción de estradas, área na que inventou un novo proceso que resultou na creación do macádam, unha superficie de pedra machucada apisoada lisa e dura, máis duradeira e con menos facilidade para embarrarse que os camiños de terra.
Provincia de Chikugo

**Chikugo** (筑後国, ちくごのくに, *Chikugo-no-kuni* ou 筑後, ちくご) foi unha provincia histórica do Xapón, nunha zona que hoxe forma a parte sur da prefectura de Fukuoka, historicamente na parte de Saikaidō, actualmente na rexión de Kyūshū, na illa de Kyūshū.

Chikugo limitaba coas provincias de Hizen (肥前), Chikuzen (筑前), Bungo (豊後) e Higo (肥後).
Provincia de Bungo

300px|miniatura|Antiga provincia de Bungo.
**Bungo** (豊後国, ぶんごのくに, *Bungo-no-kuni* ou 豊後, ぶんご) foi unha provincia histórica do Xapón, nunha zona que hoxe forma a maior parte da prefectura de Ōita a excepción da parte norte, historicamente na parte de Saikaidō, actualmente na rexión de Kyūshū, na illa de Kyūshū.

Bungo limitaba coas provincias de Buzen (豊前), Chikuzen (筑前), Chikugo (筑後), Higo (肥後) e Hyūga (日向).
Provincia de Hizen

**Hizen** (肥前国, ひぜんのくに, *Hizen-no-kuni* ou 肥前, ひぜん) foi unha provincia histórica do Xapón, nunha zona que hoxe forma a parte da prefectura de Nagasaki a excepción das illas de Tsushima e Iki, e a prefectura de Saga, historicamente na parte de Saikaidō, actualmente na rexión de Kyūshū, na illa de Kyūshū.

A capital estaba situada na cidade actual de Saga da prefectura de Saga.

Hizen limitaba coas provincias de Chikuzen (筑前) e Chikugo (筑後).
Fuchū, Tokyo

**Fuchū** (府中市, ふちゅうし, *Fuchū-shi*) é un concello da prefectura de Tokyo no Xapón. Está situado no centro-sur da rexión de Kantō e no centro da prefectura, na área de Tama, na parte leste da illa de Honshū. A súa superficie é de 29,34&nbsp;km², a poboación é de 253.513 habitantes (2009) e ten unha densidade de poboación de 8.640 h/km².

O concello de Fuchū limita cos concellos de Hino, Kunitachi, Kokubunji, Koganei, Chōfu, Inagi e Tama.

## Cidades irmandadas 
*  Sakuho, prefectura de Nagano, Xapón.

## Véxase tamén 
### Ligazóns externas 
* Sitio web oficial da cidade de Fuchū .
* Sitio web oficial da cidade de Fuchū .
Provincia de Antalya

** Antalya** é unha provincia (*il*) de Turquía, que se encontra na súa costa suroeste, entre os Montes Tauros e o mar Mediterráneo. Ten unha superficie de 20,723 km², unha poboación no 2007 de 1.789.295 habitantes, e a súa capital é Antalya.

A provincia de Antalya é o centro da industria turística de Turquía, atraendo arredor do 30% dos turistas estranxeiros. Ten unha costa de 657&nbsp;km con praias, peiraos e cidades antigas esparexidas por esta, como pode ser a cidade declarada Patrimonio da Humanidade de Xanto.

Antalya é a provincia que tivo o maior crecemento demográfico do estado, cun 4,17% anual entre na década de 1990 (no estado o crecemento foi dun 1,83%).

### Distritos 
A provincia está dividida en quince distritos:
* Antalya
* Alanya
* Akseki
* Demre
* Elmalı
* Finike
* Gazipaşa
* Gündoğmuş
* İbradı
* Kaş
* Kemer
* Korkuteli
* Kumluca
* Manavgat
* Serik

## Notas
Nakama

**Nakama** (中間市, なかまし, *Nakama-shi*) é un concello da prefectura de Fukuoka no Xapón. Está situado ao norte da rexión de Kyūshū e da prefectura, na zona da provincia histórica de Chikuzen, na illa de Kyūshū. A súa superficie é de 15,98&nbsp;km², a poboación é de 44.618 habitantes (2009) e ten unha densidade de poboación de 2.790 h/km².

O concello de Nakama limita cos concellos de Onga, Kurate, Kitakyūshū e Mizumaki.

## Véxase tamén 
### Ligazóns externas 
* Sitio web oficial da cidade de Nakama .
Hashimoto

**Hashimoto** (橋本市, はしもとし, *Hashimoto-shi*) é un concello xaponés da prefectura de Wakayama. Está situado ao suroeste da rexión de Kinki, no centro-oeste da prefectura, na illa de Honshu. A súa superficie é de 130,31&nbsp;km², a poboación é de 66.606 habitantes (2009) e ten unha densidade de poboación de 511 hab./km².

O concello de Hashimoto limita cos concellos de Katsuragi, Kudoyama, Kōya (que son da prefectura de Wakayama); Gojō (que é da prefectura de Nara); e Kawachinagano (este último é da prefectura de Osaca).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Hashimoto .
Bungoōno

**Bungoōno** (豊後大野市, ぶんごおおのし, *Bungoōno-shi*) é un concello da prefectura de Ōita no Xapón. Está situado ao sur da prefectura e no centro-leste da rexión de Kyūshū, na illa de Kyūshū. A súa superficie é de 603,36&nbsp;km², a poboación é de 39.635 habitantes (2009) e ten unha densidade de poboación de 65,7 h/km².

A cidade de Bungoōno foi fundada pola fusión de 7 concellos do distrito de Ōno (*Mie*, *Kiyokawa*, *Ogata*, *Asaji*, *Ōno*, *Chitose* e *Inukai*) no ano 2005.

O concello de Bungoōno limita cos concellos de Taketa, Ōita, Usuki, Saiki (que son da prefectura de Ōita); Hinokage e Takachiho (que son da prefectura de Miyazaki).
Castelos

O topónimo **Castelos** pode referirse a:

;En Galiza
***Castelos**, lugar da parroquia de Muniferral, no concello de Aranga;
***Os Castelos**, lugar da parroquia de Labrada, no concello de Guitiriz;
***Os Castelos**, lugar da parroquia de Moraime, no concello de Muxía;
***Os Castelos**, lugar da parroquia de Aguiño, no concello de Ribeira.

## Véxase tamén
### Outros artigos
***Os Castedos**, lugar da parroquia de Duarría, no concello de Castro de Rei.
Rebirth (álbum de Lil Wayne)

**Rebirth** será o sétimo álbum de estudio do rapeiro estadounidense Lil Wayne, o primeiro de música rock, aínda que incluíra algunhas cancións de rap. O álbum orixinalmente ía saír o 7 de abril de 2009 pero finalmente pospúxose o seu lanzamento ata o 24 de novembro. 
## Sinxelos
O primeiro sinxelo do álbum en darse a coñecer foi *Prom Queen*, que apareceu na páxina de MySpace de Lil Wayne o 27 de xaneiro de 2009 e chegou ó posto 15 do Billboard Hot 100. *Hot Revolver* foi o  segundo sinxelo, apareceu en iTunes o 17 de marzo e chegou ó número 33 do Billboard Hot 100.

## Listaxe de cancións 
# "American Star" (con Shanell) - 3:37
# "Prom Queen" (con Shanell) - 3:37
# "Ground Zero" - 3:57
# "Da Da Da" - 3:40
# "Paradise" - 3:57
# "Get a Life" - 3:12
# "On Fire" - 4:08
# "Drop the World" (con Eminem) - 3:49
# "Runnin'" (con  Shanell) - 4:31
# "One Way Trip" (con Kevin Rudolf) - 4:38
# "Knockout" (con Nicki Minaj) - 4:09
# "The Price Is Wrong" - 3:28
Rebirth

**Rebirth**, palabra inglesa que  significa renacemento, pódese referir a:

**The Rebirth*, álbum de Bobby Valentino
**Rebirth*, álbum de Lil Wayne
**Rebirth*, álbum de Angra
**Rebirth*, álbum de Gackt
**Rebirth*, álbum de Jennifer Lopez
**Rebirth*, álbum de Pain
Óvulo (botánica)

miniatura|dereita|200px|Esquema dun óvulo en ximnospermas e anxiospermas. 
miniatura|dereita|200px|Microfotografía dun óvulo dunha monocotiledónea.

O **óvulo** é o órgano da planta que se forma no ovario e que contén no saco embrionario á oosfera (ou gameto feminino), as células sinérxidas, as células polares e as células antípodas. Ademais atópase a nucela, tegumentos, a calaza e un funículo que o conecta coa placenta.

## Tipos de óvulo 
* **Ortótropo** (tamén denominado átropo ou recto), é o óvulo no cal o funículo, a calaza e o micrópilo áchanse na mesma liña. 
* **Anátropo**: óvulo que ten o micrópilo próximo ao funículo, e a calaza ao lado oposto. O funículo está soldado ao tegumento formando un engrosamento alongado chamado rafe, o micrópilo está xunto ao funículo mais a calaza está ao lado oposto. 
* **Campilótropo**: ou encurvado, é un óvulo curvado en forma tal que a calaza áchase próxima ao funículo.

## Notas 
* Parodi, L.R. 1987. Gramíneas. En: *Enciclopedia Arxentina de Agricultura e Xardinaría.* Tomo I. Segundo Volume. Descrición de plantas cultivadas. Editorial ACME S.A.C.I., Buenos Aires, PP: 1112. 
* Strassburger, E. 1994. *Tratado de Botánica*. 8va. edición. Omega, Barcelona, 1088 p.